**Ilan Șor** (s. 6. maaliskuuta 1987, Tel Aviv) on moldovalainen liikemies ja poliitikko. Hän johtaa Șor-puoluetta.

Tausta ja yksityiselämä
-----------------------

Șorin vanhemmat palasivat Israelista takaisin Moldovaan hänen ollessaan kolmivuotias. Isä Miron Șor järjesti hyväntekeväisyyttä, ilmaista terveydenhuoltoa ja koulutusta Moldovan juutalaisille. Vuonna 1999 hän perusti yksityisen lyseon Chișinăuhun. Vuonna 1994 hän perusti verovapaan Dufremol-myymälän Chișinăun lentokentälle, sittemmin Moldclassica-tavarataloketjun ja 1998 investointiyhtiön Ghermivali. Ilan aloitti 15-vuotiaana matkapuhelinten myynnillä ja avasi mainostoimiston ja painon. 18-vuotiaana hänestä tuli isänsä liikekumppani ja 2005 hän peri perheyritykset.

Șor on naimisissa venäläisen pop-laulajan Sara Lvovna Șorin (os. Manahimova) kanssa, joka tunnetaan taiteilijanimellä Jasmine ja on Șorin tavoin juutalaistaustainen.

Șor on sekä Moldovan että Israelin kansalainen.

Poliittinen ura
---------------

Hän on toiminut Orhein kaupungin pormestarina. Vuonna 2018 hänet valittiin Moldovan parlamenttiin. Vuonna 2017 Șor tuomittiin 7,5 vuoden vankeuteen. Häntä epäillään miljardin dollarin kavalluksista maan taloudesta. Siitäkin huolimatta Șor arvostettiin maan kolmanneksi luotetuimmaksi poliitikoksi.

Pakotteet ja maastapako
-----------------------

Moldovan ulkoministeriö on vaatinut EU:ta sanktioimaan Șorin, jota maan hallitus syyttää yrityksistä kaataa maan hallitus.*lähde?* Șor on vaimoineen asetettu USA:n ja Britannian sanktiolistalle 2022. Yhdysvallat syyttää Șoria toimimisesta "venäläisten entiteettien kanssa" maan hallitusta vastaan.

Șorin oleskeli Israelissa, mutta lähti maasta marraskuussa 2023. Interpol kommentoi tuolloin, ettei tiedä hänen määränpäätään tai olinpaikkaansa.

Huhtikuussa 2023 Șor tuomittiin poissaolevana 15 vuodeksi vankeuteen ja jäädytti kaiken tämän omaisuuden Moldovassa. Saman vuoden heinäkuussa Șor menetti vaalikelpoisuutensa viideksi vuodeksi.

Lähteet
-------

1. ↑  Treasury Targets Corruption and the Kremlin’s Malign Influence Operations in Moldova *U.S. Department of the Treasury*.  25.1.2024. Viitattu 19.2.2024. (englanniksi)
2. ↑  Молодой уроженец Тель-Авива в списке богатейших людей Молдовы *Газета.MD*.  Arkistoitu 2019. Viitattu 19.2.2024. (venäjäksi)
3. ↑  Banker, 28, 'stole cash worth ﬁfth of country's GDP' *The Jewish Chronicle*. Viitattu 19.2.2024. (englanniksi)
4. ↑  Moldova Wants Israel to Extradite This Politician. The U.S. and Russia Are Watching *Haaretz*. Viitattu 19.2.2024. (englanniksi)
5. ↑  Cnaan Liphshiz: Moldova's Jews feel an anti-Semitic backlash after a corrupt Jewish politician flees to Israel *Jewish Telegraphic Agency*.  29.8.2019. Viitattu 9.3.2023. (englanniksi)
6. ↑  Moldova urges EU to impose sanctions on oligarch behind alleged Kremlin plot *Financial Times*. Viitattu 19.2.2024.
7. ↑  Fugitive Moldovan Magnate Ilan Shor Has Left Israel, Interpol Says *RadioFreeEurope/RadioLiberty*.  10.11.2023. Viitattu 19.2.2024. (englanniksi)
8. ↑  Moldovan Court Increases Fugitive Shor's Prison Sentence To 15 Years *RadioFreeEurope/RadioLiberty*.  14.4.2023. Viitattu 19.2.2024. (englanniksi)
9. ↑  Moldovan opposition leader gets 15 years for huge bank theft *Reuters*.  14.4.2023. Viitattu 19.2.2024. (englanniksi)
10. ↑  Moldovan Parliament Bans Leaders Of Dissolved Russia-Backed Party From Elections *RadioFreeEurope/RadioLiberty*.  31.7.2024. Viitattu 19.2.2024. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |